ddrg/super_eurlex huggingface dataset:
(3)

Pogoste posodobitve roka uporabe na stični ovojnini neodobrenih zdravil, ki se uporabljajo v kliničnih preskušanjih, so lahko v nekaterih primerih povezane z morebitnimi tveganji, ki vplivajo na kakovost in varnost teh zdravil. Eno od možnih tveganj so lahko poškodbe, ki so posledica dejstva, da ovojnine ni mogoče odpreti brez vidnih poškodb zaščite pred poseganjem v zdravilo in razstavljanjem večplastnega kompleta. Drugo možno tveganje lahko izhaja iz daljše izpostavljenosti posebej občutljivih zdravil svetlobi ali višjim temperaturam. Ta tveganja veljajo zlasti za zdravila, pri katerih sta stična in zunanja ovojnina skupni ter pri katerih je stična ovojnina v obliki pretisnih omotov ali majhnih enot. V teh primerih je primerno in sorazmerno z naravo in obsegom tveganja, da se rok uporabe izpusti na stični ovojnini.
(2)

Po podatkih, ki jih je prejela Komisija, največji dovoljeni ribolovni napor za orjaško rdečo kozico na geografskih podobmočjih 8, 9, 10 in 11 Generalne komisije za ribištvo v Sredozemlju (GFCM) za plovila, ki plujejo pod zastavo Italije ali so v njej registrirana in katerih skupna dolžina je enaka ali večja od 24 metrov, za leto 2022 velja za doseženega.
(3)

Vendar so deležniki predložili dokaze, da bi obvezni kritni nakupi lahko povečali likvidnostni pritisk in stroške vrednostnih papirjev, pri katerih obstaja tveganje, da bodo predmet kritnega nakupa. Tak učinek bi se lahko še povečal v primeru nestanovitnosti trga. Glede na navedeno bi lahko uporaba pravil o obveznih kritnih nakupih, kot so določena v Uredbi (EU) št. 909/2014 in podrobneje opredeljena v Delegirani uredbi (EU) 2018/1229, negativno vplivala na učinkovitost in konkurenčnost kapitalskih trgov v Uniji. To bi lahko povzročilo večje cenovne razpone med ponudbo in povpraševanjem, manjšo učinkovitost trga in zmanjšane spodbude za posojanje vrednostnih papirjev na trgih posojanja vrednostnih papirjev in repo poslov ter za poravnavo poslov s CDD s sedežem v Uniji. Zato se pričakuje, da bodo stroški uporabe pravil o obveznih kritnih nakupih, kot so trenutno določeni v Uredbi (EU) št. 909/2014, prevladali nad morebitnimi koristmi.
(1)

v členu 1(1) se točka (b) nadomesti z naslednjim: „(b) pomoč za z izvozom povezane dejavnosti v tretje države ali države članice (*1), kot je pomoč, neposredno povezana z izvoženimi količinami, ustanovitvijo in delovanjem distribucijske mreže ali drugimi tekočimi stroški, povezanimi z izvozno dejavnostjo; (*1) Ker se v skladu s členom 10 in Prilogo 5 Protokola k Sporazumu o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (UL C 384 I, 12.11.2019) nekatere določbe prava Unije, ki se nanašajo na državno pomoč v zvezi z ukrepi, ki vplivajo na trgovino med Severno Irsko in Unijo, še naprej uporabljajo za Združeno kraljestvo, se vsako sklicevanje na državo članico v tej uredbi razume kot sklicevanje na državo članico ali Združeno kraljestvo v zvezi s Severno Irsko.“;"
(1)

Uredba Sveta (EU) št. 377/2012 (2) uveljavlja Sklep Sveta 2012/285/SZVP (3) in določa nekatere ukrepe proti osebam, subjektom in organom, ki ogrožajo mir, varnost in stabilnost v Republiki Gvineji Bissau, med drugim tudi zamrznitev sredstev.
(5)

Z Izvedbenim sklepom Komisije (EU) 2015/546 (4) so bili spremenjeni pogoji uporabe olja iz Schizochytrium sp., bogatega z DHA in EPA. Zlasti je bila razširjena uporaba olja iz Schizochytrium sp., bogatega z DHA in EPA, na dodatna živila, in sicer prehranska dopolnila, kot so opredeljena v Direktivi 2002/46/ES Evropskega parlamenta in Sveta (5).
(1)

na seznam iz oddelka A (Osebe) se dodajo naslednji vnosi: Ime Podatki za ugotavljanje istovetnosti Razlogi Datum uvrstitve na seznam „323. Saleh AL-ABDULLAH (صالح عبدالله ) Leto rojstva: 1967 Kraj rojstva: Safita, Tartous, Sirija Položaj: brigadni general Spol: moški Saleh AL-ABDULLAH je poveljnik 16. brigade, povezane s poveljstvom ruskih sil v Siriji od leta 2020. Pred tem je bil namestnik brigadnega generala Suhaila al-Hassana v 25. diviziji sirske vojske. Sodeluje pri novačenju pripadnikov 16. brigade za boj v Ukrajini na strani Rusije. V tej funkciji je Saleh AL-ABDULLAH pripadnik sirske vojske s činom polkovnik in enakovrednim ali višjim činom na položaju po maju 2011. 21.7.2022 324. Ahmed KHALIL KHALIL (tudi Ahmed KHALIL) (احمد خليل خليل) Spol: moški. Ahmed KHALIL KHALIL je solastnik sirske zasebne varnostne službe Sanad Protection and Security Services, ki je bila ustanovljena leta 2017 in je pod nadzorom skupine Wagner Group, ki dejavno ščiti ruske interese (fosfati, plin in varovanje naftnih polj) v Siriji. Izkoriščanje naravnih virov zagotavlja prihodke sirskemu režimu. Poleg tega je podjetje dejavno pri novačenju sirskih plačancev za boj v Libiji in Ukrajini. Ahmed KHALIL KHALIL kot tak podpira sirski režim in ima od njega koristi. 21.7.2022 325. Nasser Deeb DEEB (tudi Nasser Dhib, Nasser Dib, Nasser Deeb) (ناصر ديب ) Spol: moški Nasser Deeb Deeb je solastnik sirske zasebne varnostne službe Sanad Protection and Security Services, ki je bila ustanovljena leta 2017 in je pod nadzorom skupine Wagner Group, ki dejavno ščiti ruski interese (fosfati, plin in varovanje naftnih polj) v Siriji. Izkoriščanje naravnih virov zagotavlja prihodke sirskemu režimu. Poleg tega je skupaj s Khodrjem Alijem Taherjem solastnik družbe Ella Services. V tej funkciji Nasser Deeb DEEB podpira sirski režim in ima od njega koristi. 21.7.2022 326. Issam SHAMMOUT (tudi Mohammed Issam Shammout, Mohamed Essam Shammout, Muhammad Issam Shammout, Muhammad Essam Shammout) (محمد عصام شموط) Leto rojstva: 1971 Kraj rojstva: Damask, Sirija Spol: moški Issam SHAMMOUT je lastnik in predsednik upravnega odbora letalske družbe „Cham Wings“ ter vodja skupine Shammout Group, dejavne v avtomobilskem, jeklarskem, letalskem, špedicijskem, gradbenem in nepremičninskem sektorju. V tej funkciji je Issam SHAMMOUT vodilni poslovnež, dejaven v Siriji. 21.7.2022“
(3)

Med pogajanji o osnutku Delegirane uredbe (EU) 2020/411 so se strokovnjaki strinjali, da se zahteve za varno vrnitev v pristanišče, določene v pravilu 8.1 dela B poglavja II-1 Konvencije SOLAS iz leta 1974, ne bi smele uporabljati za potniške ladje kategorij B, C in D, saj bi bilo to nesorazmerno glede na okoliščine, v katerih navedene kategorije ladij plujejo.
(4)

v Prilogi VII se dela I in II nadomestita z naslednjim: „DEL I Države članice ali njihova območja s statusom prost BVD Država članica Ozemlje Avstrija celotno ozemlje Danska celotno ozemlje Finska celotno ozemlje Nemčija zvezna dežela Baden-Württemberg zvezna dežela Bavarska: naslednja mesta in deželna okrožja v upravnem okrožju Zgornja Bavarska: Ingolstadt, Stadt München, Stadt Rosenheim, Altötting, Berchtesgadener Land, Bad Tölz-Wolfratshausen, Ebersberg, Eichstätt, Erding, Freising, Fürstenfeldbruck, Garmisch-Partenkirchen, Landsberg am Lech, Miesbach, Mühldorf am Inn, Lkr. München, Neuburg-Schrobenhausen, Pfaffenhofen an der Ilm, Lkr. Rosenheim, Starnberg, Traunstein, Weilheim-Schongau naslednja mesta in deželna okrožja v upravnem okrožju Spodnja Bavarska: Stadt Landshut, Stadt Passau, Stadt Straubing, Freyung-Grafenau, Kelheim, Lkr. Landshut, Lkr. Passau, Regen, Rottal-Inn naslednja mesta in deželna okrožja v upravnem okrožju Oberpfalz: Stadt Amberg, Stadt Regensburg, Weiden in der Oberpfalz, Lkr. Amberg-Sulzbach, Cham, Neumarkt in der Oberpfalz, Neustadt an der Waldnaab, Lkr. Regensburg, Schwandorf, Tirschenreuth naslednja mesta in deželna okrožja v upravnem okrožju Oberfranken: Stadt Bamberg, Stadt Bayreuth, Stadt Coburg, Stadt Hof, Lkr. Bamberg, Lkr. Bayreuth, Lkr. Coburg, Forchheim, Lkr. Hof, Kronach, Kulmbach, Lichtenfels, Wunsiedel im Fichtelgebirge naslednja mesta in deželna okrožja v upravnem okrožju Mittelfranken: Stadt Ansbach, Stadt Erlangen, Stadt Fürth, Nürnberg, Schwabach, Lkr. Ansbach, Lkr. Erlangen-Höchstadt, Lkr. Fürth, Nürnberger Land, Neustadt an der Aisch-Bad Windsheim, Roth, Weißenburg-Gunzenhausen naslednja mesta in deželna okrožja v upravnem okrožju Unterfranken: Stadt Aschaffenburg, Stadt Schweinfurt, Stadt Würzburg, Lkr. Aschaffenburg, Bad Kissingen, Röhn-Grabfeld, Haßberge, Kitzingen, Miltenberg, Main-Spessart, Lkr. Schweinfurt, Lkr. Würzburg naslednja mesta in deželna okrožja v upravnem okrožju Švabska: Stadt Augsburg, Kaufbeuren, Kempten im Allgäu, Memmingen, Aichach-Friedberg, Dillingen an der Donau, Neu-Ulm, Lindau, Oberallgäu, Unterallgäu, Donau-Ries zvezna dežela Brandenburg zvezna dežela Bremen zvezna dežela Hamburg zvezna dežela Hessen zvezna dežela Mecklenburg – Predpomorjanska zvezna dežela Porenje – Pfalška zvezna dežela Posarje zvezna dežela Saška zvezna dežela Saška – Anhalt zvezna dežela Turingija Švedska celotno ozemlje DEL II Države članice ali njihova območja z odobrenim programom izkoreninjenja BVD Država članica Ozemlje Datum prvotne odobritve iz člena 15(2) Delegirane uredbe (EU) 2020/689 Nemčija zvezna dežela Bavarska: naslednja mesta in deželna okrožja v upravnem okrožju Zgornja Bavarska: Dachau naslednja mesta in deželna okrožja v upravnem okrožju Spodnja Bavarska: Deggendorf, Lkr. Straubing-Bogen, Dingolfing-Landau naslednja mesta in deželna okrožja v upravnem okrožju Švabska: Lkr. Augsburg, Günzburg, Ostallgäu zvezna dežela Berlin zvezna dežela Spodnja Saška zvezna dežela Severno Porenje – Vestfalija zvezna dežela Schleswig-Holstein 21. februar 2022 Irska celotno ozemlje 18. julij 2022“
UREDBA KOMISIJE (EU) 2022/813

z dne 20. maja 2022

o zaprtju ribolova na modroplavutega tuna na posebnih otočjih za plovila za mali ribolov, ki plujejo pod zastavo Portugalske

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) in zlasti člena 36(2) Uredbe,

ob upoštevanju naslednjega:

(1) Uredba Sveta (EU) 2022/109 (2) določa kvote za leto 2022.

(2) Po podatkih, ki jih je prejela Komisija, se je z ulovi staleža modroplavutega tuna na posebnih otočjih za plovila za mali ribolov, ki plujejo pod zastavo Portugalske ali so v njej registrirana, izčrpala dodeljena kvota za leto 2022.

(3) Zato je za navedeni stalež treba prepovedati nekatere ribolovne dejavnosti –

SPREJELA NASLEDNJO UREDBO:

Člen 1 Izčrpanje kvote Ribolovna kvota, ki je bila za leto 2022 dodeljena Portugalski za stalež modroplavutega tuna na posebnih otočjih iz Priloge, velja za izčrpano od datuma iz Priloge.

Člen 2 Prepovedi Ribolovne dejavnosti za stalež iz člena 1 s plovili za mali ribolov, ki plujejo pod zastavo Portugalske ali so v njej registrirana, so prepovedane od datuma iz Priloge. Po navedenem datumu je zlasti prepovedano obdržati na krovu, premeščati, pretovarjati ali iztovarjati ribe iz navedenega staleža, ki jih ulovijo navedena plovila.

Člen 3 Začetek veljavnosti Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 20. maja 2022 Za Komisijo v imenu predsednice Virginijus SINKEVIČIUS član Komisije

(1) UL L 343, 22.12.2009, str. 1.

(2) Uredba Sveta (EU) 2022/109 z dne 27. januarja 2022 o določitvi ribolovnih možnosti za leto 2022 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije (UL L 21, 31.1.2022, str. 1).
IZVEDBENA UREDBA KOMISIJE (EU) 2022/844

z dne 30. maja 2022

o popravku švedske jezikovne različice Uredbe (EU) št. 1178/2011 o tehničnih zahtevah in upravnih postopkih za letalsko osebje v civilnem letalstvu v skladu z Uredbo (ES) št. 216/2008 Evropskega parlamenta in Sveta

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2018/1139 Evropskega parlamenta in Sveta z dne 4. julija 2018 o skupnih pravilih na področju civilnega letalstva in ustanovitvi Agencije Evropske unije za varnost v letalstvu ter spremembi uredb (ES) št. 2111/2005, (ES) št. 1008/2008, (EU) št. 996/2010, (EU) št. 376/2014 ter direktiv 2014/30/EU in 2014/53/EU Evropskega parlamenta in Sveta ter razveljavitvi uredb (ES) št. 552/2004 in (ES) št. 216/2008 Evropskega parlamenta in Sveta ter Uredbe Sveta (EGS) št. 3922/91 (1) ter zlasti členov 23(1) in 27(1) Uredbe,

ob upoštevanju naslednjega:

(1) Švedska jezikovna različica Uredbe Komisije (EU) št. 1178/2011 (2) vsebuje napako v Prilogi I (del FCL), poddel A, točka FCL.010, saj je bil za enega od pojmov, opredeljenih v navedeni točki, uporabljen nepravilen izraz. Ta napaka vpliva na vsebino določb, v katerih se uporablja zadevni izraz.

(2) Švedska jezikovna različica Uredbe (EU) št. 1178/2011 vsebuje dodatno manjšo napako v Prilogi I, Dodatek 5, točka 14c „faza 3 – vmesna stopnja“, prva alinea, kar zadeva nepravilni izraz, uporabljen v opredelitvi.

(3) Švedsko jezikovno različico Uredbe (EU) št. 1178/2011 bi bilo zato treba ustrezno popraviti. Druge jezikovne različice teh napak ne vsebujejo.

(4) Ukrepi iz te uredbe so v skladu z mnenjem odbora iz člena 127 Uredbe (EU) 2018/1139 –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 30. maja 2022 Za Komisijo predsednica Ursula VON DER LEYEN

(1) UL L 212, 22.8.2018, str. 1.

(2) Uredba Komisije (EU) št. 1178/2011 z dne 3. novembra 2011 o tehničnih zahtevah in upravnih postopkih za letalsko osebje v civilnem letalstvu v skladu z Uredbo (ES) št. 216/2008 Evropskega parlamenta in Sveta (UL L 311, 25.11.2011, str. 1).
(1)

tabela s tarifno kvoto pod zaporedno številko 09.4213 se spremeni: (a) vrstica „Podobdobja tarifne kvote“ se nadomesti z naslednjim: „Podobdobja tarifne kvote Od 1. julija do 30. septembra Od 1. oktobra do 31. decembra Od 1. januarja do 31. marca Od 1. aprila do 30. junija“ (b) vrstica „Količina v kilogramih“ se nadomesti z naslednjim: „Količina v kilogramih 368 000 kg, razdeljenih, kot sledi: 30 % za podobdobje od 1. julija do 30. septembra; 30 % za podobdobje od 1. oktobra do 31. decembra; 20 % za podobdobje od 1. januarja do 31. marca; 20 % za podobdobje od 1. aprila do 30. junija“ (2) tabela s tarifno kvoto pod zaporedno številko 09.4290 se spremeni: (a) vrstica „Podobdobja tarifne kvote“ se nadomesti z naslednjim: „Podobdobja tarifne kvote Od 1. julija do 30. septembra Od 1. oktobra do 31. decembra Od 1. januarja do 31. marca Od 1. aprila do 30. junija“ (b) vrstica „Količina v kilogramih“ se nadomesti z naslednjim: „Količina v kilogramih 456 000 kg, razdeljenih, kot sledi: 30 % za podobdobje od 1. julija do 30. septembra; 30 % za podobdobje od 1. oktobra do 31. decembra; 20 % za podobdobje od 1. januarja do 31. marca; 20 % za podobdobje od 1. aprila do 30. junija“
IZVEDBENA UREDBA KOMISIJE (EU) 2022/789

z dne 18. maja 2022

o spremembi Uredbe (ES) št. 1484/95 v zvezi z določitvijo reprezentativnih cen v sektorjih perutninskega mesa in jajc ter za albumine iz jajc

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 183, točka (b), Uredbe,

ob upoštevanju Uredbe (EU) št. 510/2014 Evropskega parlamenta in Sveta z dne 16. aprila 2014 o trgovinskih režimih za nekatero blago, pridobljeno s predelavo kmetijskih proizvodov, in razveljavitvi uredb Sveta (ES) št. 1216/2009 in (ES) št. 614/2009 (2) ter zlasti člena 5(6), točka (a), Uredbe,

ob upoštevanju naslednjega:

(1) Uredba Komisije (ES) št. 1484/95 (3) določa podrobna pravila za izvajanje sistema dodatnih uvoznih dajatev in reprezentativne cene v sektorjih perutninskega mesa in jajc ter za albumine iz jajc.

(2) Iz rednega spremljanja podatkov, ki so podlaga za določanje reprezentativnih cen za proizvode v sektorjih perutninskega mesa in jajc ter za albumine iz jajc, sledi, da je treba spremeniti reprezentativne cene za uvoz nekaterih proizvodov ob upoštevanju odstopanja cen glede na poreklo.

(3) Uredbo (ES) št. 1484/95 bi bilo zato treba spremeniti.

(4) Ker se mora ta ukrep začeti uporabljati čim prej po objavi posodobljenih podatkov, bi morala ta uredba začeti veljati na dan objave –

SPREJELA NASLEDNJO UREDBO:

Člen 1 Priloga I k Uredbi (ES) št. 1484/95 se nadomesti z besedilom iz Priloge k tej uredbi.

Člen 2 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 18. maja 2022 Za Komisijo v imenu predsednice Wolfgang BURTSCHER generalni direktor Generalni direktorat za kmetijstvo in razvoj podeželja

(1) UL L 347, 20.12.2013, str. 671.

(2) UL L 150, 20.5.2014, str. 1.

(3) Uredba Komisije (ES) št. 1484/95 z dne 28. junija 1995 o podrobnih pravilih za izvajanje sistema dodatnih uvoznih dajatev in o določitvi reprezentativnih cen v sektorju za perutninsko meso in v sektorju za jajca ter za albumine iz jajc in o razveljavitvi Uredbe št. 163/67/EGS (UL L 145, 29.6.1995, str. 47).
(3)

Agencija je 27. junija 2014 sprejela mnenje o koristih uživanja morske hrane za zdravje v razmerju s tveganji za zdravje, povezanimi z izpostavljenostjo metilnemu živemu srebru (4). Agencija je v navedenem mnenju pregledala vlogo morske hrane v prehrani Evropejcev in ocenila koristne učinke uživanja morske hrane na podlagi zdravstvenih rezultatov, vključno z učinki uživanja morske hrane med nosečnostjo na funkcionalne rezultate nevrološkega razvoja otrok ter učinki uživanja morske hrane na tveganje za bolezni srca in ožilja pri odraslih. Agencija je ugotovila, da je uživanje približno 1 do 2 obrokov morske hrane na teden in do 3 do 4 obrokov na teden med nosečnostjo povezano z boljšimi funkcionalnimi rezultati nevrološkega razvoja pri otrocih v primerjavi s tistimi, katerih matere morske hrane med nosečnostjo niso uživale. Take količine so bile povezane tudi z nižjo umrljivostjo zaradi koronarne srčne bolezni pri odraslih.
(2)

V skladu s členom 11(6), četrti pododstavek, Uredbe (EU) št. 1307/2013 so države članice Komisijo do 1. avgusta 2021 uradno obvestile o svoji odločitvi v zvezi z zmanjšanjem zneska neposrednih plačil in posledičnim ocenjenim rezultatom zmanjšanja za koledarsko leto 2022. Bolgarija, Češka, Danska, Estonija, Irska, Grčija, Španija, Italija, Latvija, Madžarska, Nizozemska, Poljska, Portugalska, Slovaška in Finska so sporočile ocenjeni rezultat zmanjšanja, večjega od nič.
(6)

člen 8 se spremeni: (a) odstavek 1 se spremeni: (i) v drugem pododstavku se „89 000 EUR“ nadomesti s „94 000 EUR“; (ii) v tretjem pododstavku se „44 400 EUR“ nadomesti s „46 900 EUR“; (iii) v četrtem pododstavku se „22 400 EUR do 66 800 EUR“ nadomesti s „23 700 EUR do 70 600 EUR“; (iv) v petem pododstavku se „11 200 EUR do 33 500 EUR“ nadomesti z „11 800 EUR do 35 400 EUR“; (b) odstavek 2 se spremeni: (i) v drugem pododstavku se „296 500 EUR“ nadomesti s „313 200 EUR“; (ii) v tretjem pododstavku se „148 400 EUR“ nadomesti s „156 700 EUR“; (iii) v petem pododstavku se „3 300 EUR do 255 500 EUR“ nadomesti s „3 500 EUR do 269 900 EUR“; (iv) v šestem pododstavku se „3 300 EUR do 127 900 EUR“ nadomesti s „3 500 EUR do 135 100 EUR“; (c) v odstavku 3, prvi pododstavek, se „7 400 EUR“ nadomesti s „7 800 EUR“.
PRILOGA

V Prilogi I k Uredbi (ES) št. 881/2002 se pod naslov „Pravne osebe, skupine in entitete“ doda naslednji vnos:

„KHATIBA AL-TAWHID WAL-JIHAD (KTJ), (izvirna pisava: Катиба ат-Таухид валь-Джихад); tudi: a) JANNAT OSHIKLARI, b) Jama`at al-Tawhid wal-Jihad; prej: JANNAT OSHIKLARI. Naslov: ni na voljo. Druge informacije: Khatiba al-Tawhid wal-Jihad (prej Jannat Oshiklari) je teroristična organizacija, ki deluje pod okriljem mednarodne teroristične organizacije Al-Nusrah Front for the People of the Levant. Skupina deluje predvsem v provincah Hama, Idlib in Ladhiqiyah v Sirski arabski republiki ter izvaja operacije tudi v Turčiji, Kirgizistanu, Uzbekistanu, Ruski federaciji, Tadžikistanu, Kazahstanu, Egiptu, Afganistanu in Ukrajini. KTJ šteje približno 500 borcev. KTJ sodeluje tudi s terorističnimi organizacijami, kot sta Khatiba Imam al-Bukhari in Islamic Jihad Group. Datum določitve iz člena 7d(2)(i): 7. 3. 2022.“
1.

Izvajalcu in/ali pooblaščenemu imetniku skladišča služi to potrdilo kot dokazilo za oprostitev plačila davka za dobavo blaga in izvedbo storitev ali za pošiljke blaga upravičenim ustanovam/posameznikom iz člena 151 Direktive 2006/112/ES in člena 13 Direktive 2008/118/ES. Zato se za vsakega izvajalca/imetnika skladišča izda eno potrdilo. Poleg tega mora izvajalec/imetnik skladišča hraniti to potrdilo v svojih evidencah v skladu s pravili, ki veljajo v njegovi državi članici.
IZVEDBENA UREDBA KOMISIJE (EU) 2022/268

z dne 23. februarja 2022

o spremembi Izvedbene uredbe (EU) 2016/898 glede imena imetnika dovoljenja za pripravek iz Bacillus licheniformis (ATCC 53757) in njegove proteaze (ES 3.4.21.19) kot krmni dodatek ter Izvedbene uredbe (EU) 2018/982 glede imena imetnika dovoljenja za pripravek iz benzojske kisline, kalcijevega formata in fumarne kisline kot krmni dodatek

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,

ob upoštevanju naslednjega:

Ker ni varnostnih razlogov, zaradi katerih bi morali takoj začeti veljati spremembi izvedbenih uredb (EU) 2016/898 in (EU) 2018/982, uvedeni s to uredbo, je primerno zagotoviti prehodno obdobje, v katerem se lahko porabijo obstoječe zaloge zadevnih krmnih dodatkov.

Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 3

Prehodni ukrepi

Obstoječe zaloge dodatkov, ki so v skladu z določbami, ki so se uporabljale pred začetkom veljavnosti te uredbe, se lahko še naprej dajejo na trg in uporabljajo do porabe zalog.